ka af en en ka ka ka ka ka ka ka ka ka en af en ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka en af ka en en en
ქედაში აგროპედიას პირველი კიოსკი განთავსდა – ADA
აგვისტო 17, 2021 by Andro Khetereli ADA, სიახლეები
ქედაში, ტურისტულ საინფორმაციო ცენტრში აგროპედიას პირველი კიოსკი დამონტაჟდა.
აგროპედია წარმოადგენს კოლოსალური რაოდენობის ინფორმაციის ბანკს, აგრო-ბიბლიოთეკას, რომელიც მოთავსებულია კომპიუტერის მსგავს მოწყობილობაში.
საჭირო ინფორმაციის მოძიება მომხმარებელს შეუძლია ეკრანზე ხელის შეხებით.
აგროპედია ამ ეტაპზე საპილოტე-სადემოსტრაციო პროექტია.პროექტის მიზნებია:
სოფლის მეურნეობის მიმართულებით საკონსულტაციო სერვისების წარმოება.
ფერმერებისა და სპეციალისტებისათვის საჭირო ინფორმაციის გავრცელება.
საკონსულტაციო სერვისების გავრცელების მსგავსი მეთოდი ინოვაციურია და აგრო-საკონსულტაციო სფეროში იგი არ გამოუყენებია არც ერთ სხვა ქვეყანას.
სამომავლოდ, იგეგმება აგროპედიას კიოსკების რიცხვის გაზრდა და ისეთი ახალი ფუნქციების დამატება, როგორიცაა ვიდეო-კითხვების დასმის ფუნქცია, დივერსიფიცირებული მართვა და ა.შ.აგროპედიაში ინფორმაციის განახლება ხდება მუდმივად. ამ ეტაპზე იგი მოიცავს 1000-ზე მეტ სტატიას სოფლის მეურნეობის შესახებ, თუმცა ახლო მომავალში სტატიების და მასალების მინიმალური ოდენობა 2000-ს გადააჭარბებს.
ამჟამად აგროპედიას კიოსკში მომხმარებლებს შეუძლიათ გაეცნონ შემდეგი სახის მასალებს და პროფესიულ რეკომენდაციებს:
სოფლის მეურნეობის სფეროში მიმდინარე სიახლეები.
სასოფლო-სამეურნეო კულტურათა მოვლა-მოყვანის წესები.
ბრძოლა კულტურათა მავნებელ-დაავადებების წინააღმდეგ – წამლობათა სქემები.
მოსავლის აღება-შენახვა: წესები და რეკომენდაციები.
ახალი და პერსპექტიული კულტურების წარმოების წესები და რეკომენდაციები.
ვეტერინარია – შინაური პირუტყვის დაავადებები და მკურნალობის მეთოდები.
მეცხოველეობა – შინაური პირუტყვის მოვლა და საკვებწარმოება.
მეფუტკრეობა – ფუტკრის მოვლა და დაცვა მავნებელ-დაავადებებისაგან.
აგროპედიას კიოსკით სარგებლობა უფასოაპროექტი ხორციელდება აჭარის ავტონომიური რესპუბლიკის სოფლის მეურნეობის სამინისტროს მხარდაჭერით, გაეროს განვითარების პროგრამის მიერ, ევროკავშირის ფინასური მხარდაჭერით „სოფლის განვითარების ხელშეწყობა“ პროექტის ფარგლებში.
სოფლის მეურნეობის განვითარების ასოციაცია